അമ്മയും മകളും

1980-ൽ പുറത്തിറങ്ങിയ ഒരു മലയാള ചലച്ചിത്രമാണ് അമ്മയും മകളും . സ്റ്റാൻലി ജോസ് സംവിധാനം ചെയ്തു. ബി & വി പ്രൊഡക്ഷൻസിന്റെ ബാനറിൽ എസ് കനകം ആണ് നിർമ്മാതാവ് ജയഭാരതി, ജോസ്, അംബിക, രവികുമാർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ശ്യാം സംഗീത സംവിധാനം നിർവഹിച്ചിരിക്കുന്നു. ചിത്രത്തിന് സംഗീതം നൽകിയിരിക്കുന്നത് ശ്യാം ആണ് .    ഓ.എൻ വി ഗാനങ്ങൾ എഴുതി

താരനിര
 ക്ര.നം.  താരം വേഷം1അംബിക  രാധ2ജയഭാരതി  ഭാരതി3സീമ  രമണി4സുകുമാരി  മാധവി5അടൂർ ഭാസി  ഗോപാലൻ6ജോസ്  രാജു7രവികുമാർ  രവി8കെ പി ഉമ്മർ  കുറുപ്പ്, ആനന്ദൻ 9ലാലു അലക്സ്  വാസു10മീന  ലക്ഷ്മി11അടൂർ ഭവാനി  അമ്മൂമ്മ12അടൂർ പങ്കജം  ബൃഹന്നള13ജഗതി ശ്രീകുമാർ  ശങ്കുണ്ണി14ചന്ദ്രാജി  മാധവിയുടെ അച്ഛൻ15ശ്രീലത നമ്പൂതിരി  കല്യാണി11രാധയുടെ ബാല്യം  ബേബി വന്ദന12ബേബി സബിത  രമണിയുടെ ബാല്യം

കഥാംശം 
കുട്ടികളായ രാധയും(അംബിക) രമണിയും(സീമ) സഹപാഠികളാണ്. രാധ യുടെ അമ്മ മാധവി(സുകുമാരി) പശുക്കറവ കൊണ്ടാണ് ജീവിക്കുന്നത്. അവൾ രാധയെ വല്ലാതെ ദ്രോഹിക്കുന്നു. പലപ്പോഴും ഭക്ഷണം പോലും കഴിക്കാതെ ആണവൾ സ്കൂളിൽ പോകുന്നത്. രമണി വലിയവീട്ടിലെ കുട്ടിയാണ്. അവളുടെ അമ്മ ഭാരതി(ജയഭാരതി) വലിയ സ്നേഹത്തോടെ രണ്ടുപേരേയും സ്വീകരിക്കാറുണ്ട്. മാധവിക്കും രമണിയോട് പ്രത്യേക സ്നേഹമുണ്ട്. ചായക്കടക്കാരൻ ഗോപാലൻ(അടൂർ ഭാസി) രാധയെ മകളെപോലെ കരുതുന്നു. അവർ വലുതായി കോളജിൽ ആയി. രാജുവും(ജോസ്) രാധയും പ്രേമബദ്ധരാണ്. രവിയാണ് (രവികുമാർ) രമണിയുടെ കാമുകൻ. വാസു(ലാലു അലക്സ്) എന്ന തെമ്മാടിയുടെ പ്രേമാഭ്യർത്ഥന രാധ തള്ളിക്കളഞ്ഞ ദേഷ്യത്തിനു രാധയെപ്പറ്റി ഇല്ലാ വചനങ്ങൾ മാധവിയെ അറിയിക്കുന്നു. അയാളിൽ നിന്ന് രാധ മാധവിയുടെ തനിസ്വരൂപമാണെന്ന് കേട്ടപ്പോൾ തന്റെ പഴയ ചെയ്തി തെറ്റിപ്പോയോ എന്ന് സംശയിക്കുന്നു. രാധയെ പ്രസവിച്ച സമയത്തെ നേഴ്സ് ആയ ലക്ഷ്മിയെ(മീന) കാണാൻ ചെല്ലുന്നു. താൻ പറഞ്ഞതനുസരിച്ച് ഭാരതിയുടെയും തന്റെയും കുഞ്ഞുങ്ങളെ മാറ്റിയില്ലേ എന്ന് ഉറപ്പാക്കുന്നു. ഇത് ഉള്ളിൽ നിന്ന് രാജു കേട്ട് റക്കോഡ് ചെയ്യുന്നു. രാജു അത് രാധയെ കേൾപ്പിക്കുന്നു.ആ വീട്ടിൽ പണിക്കു നിന്ന തന്നെ നശിപ്പിച്ച രാധയുടെ അച്ഛൻ കുറുപ്പിനോടുള്ള പ്രതികാരമായാണ് കുഞ്ഞുങ്ങളെ മാറ്റിയതെന്ന്  മാധവി അറിയിക്കുന്നു. ഇതിനിടയിൽ വിദേശയാത്രയിലായിരുന്ന കുറുപ്പ് (കെ പി ഉമ്മർ) വരുന്നു. അയാൾക്ക് ഒന്നും മനസ്സിലാകുന്നില്ല. എന്നാൽ അയാൾക്കു പിന്നിൽ അനുജൻ ആനന്ദൻ(കെ പി ഉമ്മർ) പ്രത്യക്ഷപ്പെട്ടതോടെ കഥ കൃത്യമാകുന്നു. എന്നാൽ കുഞ്ഞുങ്ങളെ താൻ മാറ്റിയില്ലെന്ന് കൂടി ലക്ഷ്മി അറിയിച്ചപ്പോൾ രണ്ടുകുഞ്ഞുങ്ങളേയും സ്നേഹിക്കാൻ സാധിക്കാത്ത മാധവിക്കാണ് നഷ്ടം എന്ന് കഥ അവസാനിക്കുന്നു.

ഗാനങ്ങൾ
വരികൾ:ഓ.എൻ വി
ഈണം:  ശ്യാം
 നമ്പർ.  പാട്ട്  പാട്ടുകാർ   രാഗം  1  ഇരുവരങ്ങിൽ പൂവരങ്ങിൽ	എസ്. ജാനകി  2 തത്തമ്മപ്പെണ്ണിനും അവൾ പെറ്റ എസ് ജാനകി  3 വേരുകൾ ദാഹനീർ തേടിയ 	  ജോളി അബ്രഹാം,ജെൻസി ,കോറസ്‌  4 പ്രിയ സഖി എന്നെ പിരിയരുതെന്നല്ലെ	 ജോളി അബ്രഹാം 1  കുയിലേ കുറുകുഴലൂതാൻ വാഎസ്. ജാനകി 

 അവലംബം 

 പുറംകണ്ണികൾ 


വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ഓ എൻ വി- ശ്യാം ഗാനങ്ങൾ
വർഗ്ഗം:രാമചന്ദ്രമേനോൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ